На основу Закона о стечају (Службени гласник Републике Србије бр. 104/2009, 83/14 и 113/17) и Националног стандарда бр. 5 о начину и поступку уновчења имовине (Службени гласник Републике Србије бр. 62/2018), стечајни управник стечајног дужника Привредно друштво за производњу,унутрашњу и спољну трговину и услуге TRAFOLAJT доо Београд (Палилула) - у стечају, МБ 17139029, ПИБ 100212870
ОБЈАВЉУЈЕ
ПОЗИВ
За достављање понуда за вршење услуга процене вредности покретне имовине

 стечајног дужника на којој постоји разлучно право 
1. Позивају се сва заинтересована стручна, правна и физичка лица да доставе понуде за процену вредности покретне имовине стечајног дужника Привредно друштво за производњу,унутрашњу и спољну трговину и услуге TRAFOLAJT доо Београд (Палилула) - у стечају, на којој постоји разлучно право. Предмет процене је роба – залихе (електро материјал и опрема) која се налази у Београду, у магацину у Крњачи.
2. Сва лица која доставе понуду морају доставити доказе да поседују лиценцу, овлашћења и квалификације за ову врсту посла.
3. Сваки понуђач је дужан да у понуди наведе конкретан износ у динарима, као цену за извршен посао, рок плаћања исте и рок за доставу извештаја о процени.
4. Оглас је отворен 8 (осам) дана од дана објављивања овог позива.
5. Сваки понуђач може поднети једну понуду.
6. Избор најповољнијег понуђача извршиће се у складу са Законом о стечају, узимајући у обзир, осим финансијске понуде, и стручност, референце и друге елементе понуде које су од значаја за вршење адекватне процене.
7. Избор понуђача вршиће се искључиво са листе достављених понуда.
8. Одлука о избору најповољнијег понуђача ће бити донета у року од 5 радних дана од дана затварања овог позива.
9. Овлашћено стручно лице, проценитељ ће: извршити процену вредности покретне имовине и утврдити учешће вредности процењене имовине на којој је конституисано разлучно право у односу на укупно процењену вредност (изражено у процентима).

10. Одабир најбољег понуђача ће извршити стечајни управник у роковима прописаним Националним стандардом о начину и поступку уновчења имовине стечајног дужника уз обавезу добијања сагласности стечајног судије на одабир њајбољег понуђача. 
11. Понуде за вршење услуга процене могу се послати поштом на адресу: 11000 БЕОГРАД (Врачар), Ул. Мутапова 20 или  е-маилом на адресу d.djukic.pritoka@gmail.com.
12. За све додатне информације понуђачи могу контактирати стечајног управника на телефон 063/282-981 и 011/2425-004.
У Београду, 19.05.2022. године

Стечајни управник

Душан Ђукић
